Държавен вестник, бр. 76, 2014 г., стр. 23

БРОЙ  76	
Д Ъ Р Ж А В Е Н  В Е С Т Н И К 	
СТР.  23  
Раздел IV
Организация на подготовката на силите и 
средствата от Специализирания отряд „Въз-
душно наблюдение“ 
Чл. 14. (1) Подготовката на летателния и 
авиационния инженерно-технически състав на 
СОВН се състои от теоретична и практическа 
подготовка и цели поддържане и повишаване 
на професионалната квалификация.
(2) Началникът на СОВН отговаря за под-
готовката на състава.
Чл. 15. (1) Теоретичната подготовка се 
провежда под формата на курсове, лекции, 
семинари и самоподготовка.
(2) Контролът за състоянието на тео-
ретичната подготовка се осъществява в 
низходящ йерархичен ред чрез тестове или 
писмен изпит.
Чл. 16. (1) Практическата подготовка има 
за цел поддържане и повишаване на профе-
сионалната квалификация и се състои в про-
веждане на учебно-тренировъчна летателна 
дейност съгласно План-график за летателна 
подготовка и включва:
1. учебни полети;
2. контролни полети;
3. тренировъчни полети;
4. полети за възстановяване на летателната 
подготовка след продължително прекъсване.
(2) Летателният състав се оценява от ин-
структори-оценители чрез периодични про-
верки съгласно План-график за проверки по 
видове летателна подготовка.
Чл. 17. Минималната оценка за допускане 
на летателен и авиационен инженерно-техни-
чески състав до експлоатация на авиационната 
техника е „добър“ по шестобалната система. 
По-ниски резултати не удовлетворяват изис-
кването за безопасност на полетите, което 
налага отстраняване от експлоатация на ави-
ационната техника и допълнително обучение 
и проверка на знанията.
Чл. 18. (1) Служителите от СОВН пови-
шават професионалната си квалификация и 
специализация чрез преминаване на курсо-
ве за обучение в лицензирани авиационни 
учебни центрове в страната и в чужбина 
или в СОВН.
(2) Курсовете за обучение в СОВН се про-
веждат по изготвени от началника на СОВН 
програми за обучение, които са утвърдени от 
директора на ГДГП.
(3) Специализираният отряд „Въздушно 
наблюдение“ може да извършва обучение на 
летателен и инженерно-технически състав 
за собствени нужди, посредством провеж-
дане на курсове за повишаване на профе-
сионалната квалификация и професионална 
специализация.
Чл. 19. Допускането на летателния и ин-
женерно-техническия състав до експлоатация 
на авиационната техника се осъществява със 
заповед на директора на ГДГП на базата на 
успешно преминати курсове за обучение. 
Чл. 20. (1) При провеждане на полети с 
цел поддържане и повишаване на професио-
налната квалификация и полети по график, 
за изпълнение на полицейски мисии, пред-
варителната подготовка за полети на състава 
се организира и ръководи от началниците 
на сектори.
(2) Преди всеки полет командирът на 
екипажа провежда инструктаж на членовете 
на екипажа за уточняване детайлите на из-
пълнението на полета.
(3) За полети при неотложни случаи еки-
пажът се подготвя непосредствено преди 
излитане в необходимия обем под ръковод-
ството на командира на екипажа съобразно 
поставената му задача.
(4) Преди изпълняване на летателна задача 
командирът на екипажа попълва полетен лист 
(приложение № 3).
(5) След изпълнението на летателна задача 
командирът на екипажа попълва доклад за 
изпълнение на задачата (приложение № 4).
Чл. 21. Основните документи, регламен-
тиращи дейността на летателния състав 
(пилоти), са:
1. Ръководство за провеждане на полети 
на СОВН;
2. Програма за подготовка, тренировка 
и проверка на летателния състав от СОВН;
3. Аеронавигационна информация и пуб-
ликация на Република България;
4. документи, издавани от Министерството 
на транспорта, информационните технологии 
и съобщенията, Главна дирекция „Гражданска 
въздухоплавателна администрация“ и Дър-
жавно предприятие „Ръководство въздушно 
движение“, регламентиращи използването на 
единното въздушно пространство на Репу-
блика България.
Чл. 22. Основните документи, регламен-
тиращи дейността на авиационния инже-
нерно-технически състав (бордни и наземни 
инженери и техници), са:
1. Стандартна оперативна процедура за 
техническо обслужване и поддържане на 
постоянна летателна годност на въздухопла-
вателните средства от СОВН – ГДГП;
2. Ръководство за провеждане на полети 
на СОВН;
3. Програма за подготовка, тренировка 
и проверка на летателния състав от СОВН;
4. документи, издавани от Главна ди-
рекция „Гражданска въздухоплавателна 
администрация“ към Министерството на 
транспорта, информационните технологии 
и съобщенията.